Germaniya g‘arbidagi Vestyonnen shahri ko‘chalariga bir tonnaga yaqin eritilgan shokolad oqib ketdi. Bu haqda Soester Anzeiger mahalliy nashri ma’lum qildi. Antiqa voqea mahalliy qandolatchilik fabrikasi DreiMeister’dagi avariya sababli yuz bergan: bu yerda kichik texnik nosozlik sababli shokolad rezervuardan oqib ketgan. Foto: REUTERS Foto: Soester Anzeiger Shokolad tezda qotib qolgan va shu sababli kommunal xizmatlar uni asfaltdan qaynoq suv va gorelkalar yordamida ko‘chirishlariga to‘g‘ri kelgan. Fabrika kun davomida ishchi holatga qaytishi aytilgan.